Januar 2020

Region Sjælland

|  |  |  |  |
| --- | --- | --- | --- |
|  |  |  |  |

VÆKSTAFTALE 2

Slutevaluering



Adresse COWI A/S  
Parallelvej 2  
2800 Kongens Lyngby

Tlf +45 56 40 00 00

Fax +45 56 40 99 99

www cowi.dk

Projektnr. A072630

Dokumentnr. 151.S

Version 0.3

Udgivelsesdato 20.01.2020

Udarbejdet PMFN

Kontrolleret MOBR

Godkendt MOBR

Januar 2020

Region Sjælland

|  |  |  |  |
| --- | --- | --- | --- |
|  |  |  |  |

VÆKSTAFTALE 2

Slutevaluering

Indhold

[1 Resumé: Vækstaftale 2 1](#_Toc30411975)

[2 Fakta om projektet 2](#_Toc30411976)

[2.1 Projektets effektkæde 3](#_Toc30411977)

[3 Overordnet status 3](#_Toc30411978)

[4 Projektets implementering 4](#_Toc30411979)

[5 Fremdrift og målopnåelse 8](#_Toc30411980)

[5.1 Fremdrift ift. aktiviteter og milepæle 9](#_Toc30411981)

[5.2 Målopnåelse i forhold til output 11](#_Toc30411982)

[6 Effektvurdering 13](#_Toc30411983)

[6.1 Indsatsens effektmål 13](#_Toc30411984)

[7 Anbefalinger og læring 15](#_Toc30411985)

# Resumé: Vækstaftale 2

|  |  |  |  |  |
| --- | --- | --- | --- | --- |
| Projektets implementering |  | Gennemsnitlig score for implementering (skala: 0-5) | 3,8 | Grøn.jpg |
|  |  |  | | |
|  |  | Projektet viser en tydelig sammenhæng mellem aktiviteter og målet om innovation og vækst både i et kortsigtet og langsigtet perspektiv. Projektets nyskabende samarbejde mellem tre forskellige typer vidensinstitutioner tilbyder virksomhederne en bred vifte af muligheder inden for udvikling og innovation. Den behovsdrevne rekrutteringstilgang sikrer, at videnssamarbejderne rammer virksomhedernes behov for udvikling og innovation uafhængig af forudsætninger og kompetencer. Deltagerne oplever gennemgående kvaliteten af projektet som tilfredsstillende, men i enkelte tilfælde kunne forventningsafstemningen være styrket. Projektet har overordnet set en professionel tilgang til monitorering af virksomhedernes deltagelse. Projektet har formaliseret et fremadrettet samarbejde mellem de fire vidensinstitutioner og virksomhederne via nye uddannelsesformater. | | |
| Målopnåelse |  | Grøn.jpg | | |
|  |  |  | | |
|  |  | Projektet har en tilfredsstillende målopnåelse på de opstillede aktivitets- og outputmål, hvor projektet overpræsterer på de fleste måltal. Det skyldes, at der har været en høj efterspørgsel efter projektets aktiviteter og man derfor har bestræbt sig på at tilbyde dem til så mange som muligt. Projektet har et mindre budgetmæssigt underforbrug, hvilket bl.a. skyldes lavere forbrug end bevilget på GAP- og spireprojekter samt udskiftning af nøglemedarbejdere. | | |
|  |  |  | | |
| Effektvurdering |  | Grøn.jpg | | |
|  |  |  | | |
|  |  | Projektet forventes at opnå de opstillede effektmål, hvoraf projektet overpræsterer på tre ud af fem effektmål. For det sidste af de fem opstillede effektmål afviger den anvendte opgørelsesmetode fra den oprindelige opgørelsesmetode. Således kan der ikke beregnes en procentvis målopnåelse for dette effektmål. På baggrund af projektets løbende dataindsamling blandt de deltagende virksomheder, finder vi det dog alligevel sandsynliggjort, at også dette effektmål vil blive indfriet efter projektperioden. | | |

# Fakta om projektet

*Dette afsnit indeholder en kort beskrivelse af projektets formål og baggrund samt en gengivelse af de vigtigste baggrundsoplysninger for projektet (tekstboks). Afsnittet afsluttes med en illustration af projektets 'effektkæde'.*

Overordnet

projektbeskrivelse

Formålet med Vækstaftale 2 (også kaldet ViiRS) er at skabe vækst og beskæftigelse i virksomheder i Region Sjælland, ved at etablere samarbejder mellem virksomheder og de fire vidensinstitutioner: Zealand – Sjællands Erhvervsakademi (tidl. EASJ), Professionshøjskolen Absalon (tidl. UCSJ), Roskilde Universitet (RUC) og Danmarks Tekniske Universitet (DTU). Projektet skal skabe en samlet indgang for regionens virksomheder til den forskningsbaserede viden, samtidig med at det skal understøtte forskere og studerende, som har lyst til at blive iværksættere og skabe nye virksomheder i regionen baseret på deres idéer og forskningsresultater. Projektet ligger i forlængelse af den tidligere Vækstaftale 3, som er etableret og gennemført med samme partnere i 2014-2016.

Aktiviteterne i Vækstaftale 2 er fordelt på tre indsatsområder:

* **Indsatsområde 1:** Studerende som viden- og vækstdrivere i virksomheder, hvor studerende igennem innovation camps, praktik-, case- eller projektsamarbejder bidrager til udviklingen af dele af problemstillinger hos de deltagende virksomheder.
* **Indsatsområde 2:** Vækst gennem videnssamarbejde, hvor forskere og virksomheder indgår samarbejder med henblik på innovation og udvikling af produkter og/eller processer.
* **Indsatsområde 3:** Vidensbaserede iværksættervirksomheder, hvor studenteriværksættere understøttes og kobles til relevante dele af erhvervsfremmesystemet, samt hvor forskere fra DTU støttes i at skabe spinouts via DTUs PoC-fond.

Gennem indsatsområde 1 og 2 skabes vækst i eksisterende virksomheder med vækstpotentiale ved at give adgang til forskningsviden, innovationskompetencer og kvalificeret arbejdskraft gennem samarbejder med forskere og studerende på vidensinstitutioner. Indenfor indsatsområde 3 skal projektet skabe vækst gennem nye vækstvirksomheder opstartet af forskere og studerende og baseret på vidensinstitutionernes teknologi og knowhow.

Figur Kort info om indsatsen

|  |  |  |  |
| --- | --- | --- | --- |
| FAKTA-BOKS | |  |  |
| > | ***Tilskudsmodtager:*** | | Danmarks Tekniske Universitet (DTU) |
| > | ***Vækstforum:*** | | Region Sjælland |
| > | ***Sagsbehandler:*** | | Steffen Haurum |
| > | ***Finansieringskilde:*** | | REM-midler |
| > | ***Samlet budget:*** | | DKK 15 mio. |
| > | ***Bevillingsperiode:*** | | 01.01.2017– 31.12.2019 |

## Projektets effektkæde

*I dette afsnit beskrives hvilke effekter, det er hensigten at skabe med de bevilgede midler, samt hvordan disse effekter skal tilvejebringes. Effektkæden er udarbejdet på baggrund af projektansøgningen og efterfølgende tilrettet på baggrund af interviews med sagsbehandler og projektleder. Figuren nedenfor giver således et overblik over indsatsens primære aktiviteter, output af disse samt de effekter, som indsatsen på længere sigt forventes at bidrage til.*

Figur Rationalet bag indsatsen illustreret via en effektkæde

|  |  |  |  |  |
| --- | --- | --- | --- | --- |
| Hovedaktiviteter | 🡺 | Output | 🡺 | Effekter |
| * Afdækning af virksomheders behov og matchmaking med vidensinstitutioner * Formidling af vidensinstitutionernes eksisterende tilbud (patent-pitch, karrieremesser, m.v.) * Igangsættelse af studentersamarbejder (IO1): F.eks. Innovations camps, workshops og praktikforløb * Forskersamarbejder (IO2): F.eks. Workshops, større innovationssamarbejder og rekvireret forskning, Ph.D-samarbejder og køb/licensering af patenter * Iværksætteri (IO3): 1) Sparring og funding til spinouts; 2) Sparring og brobygning til erhvervsfremmesystemet for studenteriværksættere | | * Anbefalinger til innovation af processer, produkter eller nye markeder (IO1) * Nye anbefalinger, input til forretningsmodeller og til innovationskoncepter (IO2) * Nye spinouts og selvstændige iværksættere (IO3) | | * Nye prototyper (IO2) * Nye innovative koncepter og produkter/services i deltagende virksomheder (IO1) * Styrket innovation og produktivitet i deltagende virksomheder * Vækst i deltagende virksomheder * Øget beskæftigelse i deltagende virksomheder |


# Overordnet status

Projektet har opnået alle de opstillede aktivitetsmål og næsten alle de opstillede output- og effektmål. Faktisk har projektet overpræsteret på langt størstedelen af de opstillede mål. Der har ikke været væsentlige barrierer for projektets gennemførelse, dog medførte vedtagelsen af den nye erhvervsfremmereform, at projektet i medio 2018 blev opsagt af Region Sjælland og først i ultimo 2018 blev godkendt til overdragelse af Erhvervsstyrelsen. Dette betød en midlertidig opbremsning i projektaktiviteterne, hvilket dog ikke har haft betydning for projektets resultatopnåelse.

Projektet ligger i forlængelse af den tidligere Vækstaftale 3, som er etableret og gennemført med samme partnere i 2014-2016. Projektpartnerne i Vækstaftale 2 har alle ønsket at videreføre projektets aktiviteter efter denne projektperiode, men det er på nuværende tidspunkt ikke lykkedes at opnå finansiering hertil.

# Projektets implementering

*I dette afsnit præsenterer vi vores vurdering af projektets implementering ud fra seks faste evalueringsparametre. Figuren nedenfor giver et overblik over evalueringens konklusioner i forhold til de seks parametre.*



Organisering og samarbejde

**Projektets nyskabende samarbejde mellem tre forskellige typer vidensinstitutioner tilbyder virksomhederne en bred vifte af muligheder inden for udvikling og innovation.** Projektet (og forløberen Vækstaftale 3) er i vores optik nyskabende, idet tre forskellige typer af vidensinstitutioner (erhvervsakademi, professionshøjskole og universiteter) arbejder tæt sammen om at imødegå virksomhedernes behov for udvikling og innovation. Projektholdet, der består af en projektleder/-medarbejder fra hver af de fire vidensinstitutioner, fremstår som en sammentømret gruppe med et indgående kendskab til hinandens ydelser. Projektholdet har i denne projektperiode intensiveret arbejdet med at styrke det gensidige kendskab og samarbejde mellem projektpartnerne og samtidig omsætte dette til et stærkt og ensartet VIIRS-brand overfor virksomhederne. Det har de bl.a. gjort ved at afholde fælles arbejdsdage én gang om måneden, hvor de, udover at sidde fysisk sammen hele dagen, også begynder dagen med 'bordet rundt' for at blive opdateret på hinandens ydelser. Projektholdet har fortalt, at dette gensidige kendskab konkret betyder, at "*tasken er aldrig tom*" i mødet med virksomhederne, da projektholdet kan tilbyde virksomhederne en vifte af muligheder inden for udvikling og innovation fra fire forskellige vidensinstitutioner. Dermed giver projektet mulighed for at imødekomme virksomhedernes behov på en bedre og mere effektiv vis (se Læringspunkt 1).

Projektet har udover det interne samarbejde på projektholdet desuden haft et løsere samarbejde med undervisere og studievejledere på de enkelte vidensinstitutioner samt med kommuner og aktører i det øvrige erhvervsfremmesystem. Det er vores vurdering, at et endnu tættere samarbejde med disse aktører kunne have styrket projektets og projektaktiviteternes fremadrettede bæredygtighed. Vi erkender dog samtidig, at projektets finansiering ikke i væsentligt omfang har kunnet understøtte dette.

Sammenhæng

ml. aktiviteter og mål

**Der er en tydelig sammenhæng mellem projektets aktiviteter og målet om innovation og vækst både i et kortsigtet og langsigtet perspektiv.** Projektet fremstår med et dobbelt formål om dels at etablere konkrete samarbejder, der bidrager til innovation og vækst i de deltagende virksomheder, og dels give virksomhederne indblik i og adgang til vidensinstitutionernes viden og kvalificerede arbejdskraft i form af både studerende og forskere. Der er derfor efter vores vurdering en tydelig sammenhæng mellem projektets etablering af samarbejder mellem virksomheder og studerende/forskere og målet om innovation og vækst i virksomhederne. Derudover er der en mindst lige så vigtig sammenhæng mellem projektets rolle som brobygger mellem virksomhederne og vidensinstitutionerne, hvor projektet med egne ord er "*både døråbner og øjenåbner*" for, hvordan forskere og studerende (som bliver til fremtidens medarbejdere) og sjællandske SMV'er kan drage nytte af hinanden. Vi vurderer, at denne sammenhæng er helt afgørende for den langsigtede innovation og vækst i region Sjælland, hvor der ellers ikke er en stærk tradition for samarbejde mellem vidensinstitutioner og virksomheder (se Læringspunkt 2).

Kvalitet,

målgruppens

oplevelse

**Deltagerne oplever gennemgående kvaliteten af projektet som tilfredsstillende, men i enkelte tilfælde kunne der være behov for en bedre forventningsafstemning.** De deltagende virksomheder i projektet oplever gennemgående kvaliteten af de gennemførte aktiviteter som høj. Via projektets spørgeskemaundersøgelse og interviews gennemført ifm. slutevalueringen giver de deltagende virksomheder udtryk for en høj grad af tilfredshed med projektets aktiviteter og deres udbytte heraf. De virksomheder, der har deltaget i et studentersamarbejde, fremhæver især, at projektdeltagelsen har givet dem ny inspiration, nye perspektiver på eksisterende idéer eller løsninger, bekræftelse af eksisterende viden, ny viden eller nye løsningsforslag til nye løsninger. 49 % af virksomhederne forventer 'i meget høj grad' eller 'i høj grad' at implementere de studerendes anbefalinger. Flere virksomheder oplyser desuden, at de efterfølgende har fortsat samarbejdet med den/de studerende i form af hovedopgaver eller ansættelse af den/de studerende i studiejob eller fuldtidsstilling. Denne type udbytte indikerer, at de virksomheder, der deltager i studentersamarbejder, ofte har innovationsbehov, der ligger på de lavere trin på innovationstrappen. De virksomheder, der har deltaget i et forskersamarbejde, fremhæver især, at projektdeltagelsen har resulteret i, at de har udviklet (64 %) eller forventer at udvikle (96 %) nye prototyper, produkter/services, processer eller andet. Denne type udbytte indikerer innovationsbehov, der ligger højere på innovationstrappen. Samtidig viser disse forskellige niveauer af udbytte efter vores opfattelse også, at udbyttet er afhængigt af virksomhedens modenhed og investering (tid, penge, etc.) i samarbejdet. Det har ifm. slutevalueringen ikke været muligt at indsamle tilstrækkeligt data fra studerende under indsatsområde 3 til at vurdere kvaliteten af dette forløb.

Midtvejsevalueringen af Vækstaftale 2 påpegede, at der i nogle tilfælde var behov for bedre forberedelse af og opfølgning på projektets aktiviteter. Denne konklusion genfindes i slutevalueringen. I projektets spørgeskemaundersøgelse såvel som i de interviews, vi har gennemført ifm. slutevalueringen, giver enkelte af de deltagende virksomheder i studentersamarbejder udtryk for, at forventningsafstemningen forud for samarbejdet kunne have været klarere og dermed resulteret i et endnu bedre udbytte. Denne forventningsafstemning vedrører både de studerendes kompetencer og anvendelsesmulighederne herfor, men også virksomhedens egen forberedelse og engagement i samarbejdet.

Relevans,

målgruppens

oplevelse

**Projektets behovsdrevne rekrutteringstilgang sikrer, at videnssamarbejderne rammer virksomhedernes behov for udvikling og innovation uafhængig af virksomhedens eksisterende forudsætninger og kompetencer.** Projektet har haft en behovsdrevet tilgang til rekruttering af virksomheder til projektet, som har taget højde for den enkelte virksomheds niveau ift. innovationstrappen. De fire projektpartnere har samlet set kunnet tilbyde virksomhederne en bred vifte af muligheder inden for udvikling og innovation, herunder samarbejde med studerende, erhvervs-ph.d.er og forskere samt efteruddannelse, og derfor har projektet haft et relevant tilbud til næsten alle virksomheder. Projektet har lagt stor vægt på at facilitere samarbejdet mellem virksomhederne og vidensinstitutionerne, dels ved at hjælpe virksomhederne med at identificere deres innovationsbehov og dels ved at synliggøre 3-5 relevant muligheder hos de fire vidensinstitutioner. Projektholder kalder det "*at være på begge sider af bordet*". Projektets spørgeskemaundersøgelse såvel som de gennemførte interviews, viser, at projektet i vid udstrækning er lykkedes med denne facilitatorrolle og at den i flere tilfælde har været afgørende for etableringen af samarbejdet (se Læringspunkt 2).

Midtvejsevalueringen af Vækstaftale 2 fremhævede, at det primært var de længerevarende forløb, hvor virksomheden drager nytte af alle de tre indsatsområder i vækstaftalen, der gav virksomhederne det ønskede udbytte. I slutevalueringen af Vækstaftale 2 ser vi fortsat samspillet mellem de forskellige indsatsområder via længerevarende forløb, som et værdifuldt tilbud til virksomhederne, men vi ser det som tilsvarende relevant, at det enkelte samarbejde rammer den virksomhedens reelle behov, hvad end det handler om projektsamarbejde med studerende, praktikophold, spireprojekt eller et egentligt forskersamarbejde. De deltagende virksomheder har forskellige forudsætninger og bevæggrunde for at deltage i projektet. Nogle virksomheder er meget målrettede omkring deres behov for udvikling og innovation, imens andre virksomheder deltager mere nysgerrigt og prøvende for "*lige at se, hvad det er*" eller fordi "*det var gratis, så jeg havde ikke noget at tabe*". Hvor de førstnævnte virksomheder må forventes at opnå en effekt på kort sigt, er der et mere langsigtet perspektiv ift. de sidstnævnte virksomheder, idet indledende, positive erfaringer med samarbejde med en vidensinstitution kan give mod til et mere omfattende samarbejde på længere sigt.

Forankring af

output

**Projektet har formaliseret et fremadrettet samarbejde mellem de fire vidensinstitutioner og virksomhederne via nye uddannelsesformater, men fortsat finansiering af projektets udviklingsaktiviteter er ikke opnået.** Der er i regi af Vækstaftale 2 udviklet og afprøvet nye modeller for dels vækstorienteret studentersamarbejde, som omhandler bl.a. praktik- og projektsamarbejde mellem studerende og virksomheder, og dels brobygning mellem vidensinstitutioner og erhvervsfremmesystemet, der vedrører studenteriværksætteri. Dette arbejde har resulteret i udviklingen af nye ECTS-givende uddannelsesformater, f.eks. innovationsforløbet FoodDays, "markedspladser" for projektsamarbejder mellem studerende og virksomheder samt muligheden for at skrive hovedopgaven i sin egen iværksættervirksomhed. Disse nye uddannelsesformater fortsætter som en del af vidensinstitutionernes almindelige uddannelsesaktiviteter efter vækstaftalens udløb. De deltagende virksomheder giver både via spørgeskema og interview udtryk for en stor vilje til at deltage i denne type aktiviteter fremadrettet. Således giver 58 % af de virksomheder, der er indgået i et studentersamarbejde, udtryk for, at de 'i meget høj grad' eller 'i høj grad' vil bruge deres nye kontakter til at etablere samarbejde med en vidensinstitution fremover. Flere af de virksomheder, der har deltaget i forskersamarbejde, giver ligeledes udtryk for, at de ønsker at deltage i forskersamarbejder fremadrettet. Vi anser det som særdeles positivt, at projektets modeludvikling har resulteret i konkrete, realisérbare løsninger, der viderefører projektets erfaringer (se Læringspunkt 3). Derudover er der i regi af Vækstaftale 2 udarbejdet en rapport, der sammenfatter projektets erfaringer med studenteriværksætteri og kommer med anbefalinger til, hvordan studenteriværksætteri kan styrkes fremadrettet. Projektet har endvidere forsøgt at finde finansiering til at videreføre projektets udviklingsaktiviteter, hvilket dog ikke er lykkedes.

Monitorering og

opfølgning

**Projektet har overordnet set en professionel tilgang til monitorering af virksomhedernes deltagelse, om end den fremstår uensartet på tværs af forløbstyper.** Projektet har efter vores vurdering etableret et professionelt set-up for monitorering af virksomhedernes deltagelse i projektet, både gennem anvendelse af spørgeskemaer, opfølgende telefoninterviews samt løbende, uformel dialog med de deltagende virksomheder. Virksomhedernes tilbagemeldinger er anvendt aktivt til tilretninger i projektet samt ifm. med modeludviklingen. Monitoreringen synes dog at have været mere formaliseret for visse forløbstyper end for andre, hvilket indikerer et uensartet fokus på monitorering på tværs af de fire vidensinstitutioner.

# Fremdrift og målopnåelse

*Afsnittet indeholder en kort fremstilling af status for projektets fremdrift i forhold til henholdsvis aktiviteter/milepæle og outputmål på evalueringstidspunktet. Nedenstående figur præsenterer den overordnede status på projektets fremdrift via fire overordnede indikatorer: fremdrift ift. aktiviteter, tid og budgetforbrug (afsnit 4.1) samt målopnåelse ift. outputmål (afsnit 4.2).*

## Fremdrift ift. aktiviteter og milepæle

*Afsnittet beskriver kort projektets overordnede fremdrift i forhold til de aktiviteter og/eller milepæle, som er opsat for projektet.*

**Status på evalueringstidspunktet er, at +100 % af de opstillede aktivitetsmål er nået, beregnet som et simpelt gennemsnit.** Status på opnåelsen af aktivitetsmålene fremgår af tabellen nedenfor.

Figur Status ift. de opstillede aktivitetsmål på evalueringstidspunktet

|  |  |  |  |
| --- | --- | --- | --- |
| **Aktivitetsmål** | **Mål i**  **projekt-**  **perioden** | **Status** | **Målopnåelse**  **i procent** |
| A1: Antal etablerede samarbejder ml. studerende og virksomheder i form af praktik- eller projektsamarbejde | 43 | 67 | +100 % |
| A2: Antal innovation camps hvor studerende arbejder med virksomheders problemstillinger | 10 | 15 | +100 % |
| A3: Model for vækstorienteret studentersamarbejde udviklet og testet | 1 | 1 | 100 % |
| A4: Antal initierede innovationssamarbejder mellem forskere og virksomheder | 44 | 49 | +100 % |
| A5: Antal spireprojekter har modtaget midler | 11 | 13 | +100 % |
| A6: Antal studenteriværksættere, der matches med relevant erhvervsfremmerådgivning | 26 | 35 | +100 % |
| A7: Antal forskerprojekter, der modtager GAP-midler via DTUs POC-fond | 6 | 8 | +100 % |
| A8: Model for brobygning ml. vidensinstitutioner og erhvervsfremmesystem er udviklet og testet | 1 | 1 | 100 % |

Projektet har overpræsteret på stort set alle de opstillede aktivitetsmål. Det skyldes, at projektets aktiviteter har været særdeles efterspurgte. Det gælder eksempelvis praktik- og projektsamarbejderne mellem studerende og virksomheder, hvor de dygtigste studerende er yderst efterspurgte. Projektet har derfor bestræbt sig på at tilbyde projektets aktiviteter til så mange som muligt.

Budget- og

tidsforbrug

*Nedenfor præsenteres projektets budget- og tidsforbrug på evalueringstidspunktet.*

Figur Budget- og tidsforbrug på evalueringstidspunktet

|  |  |  |  |
| --- | --- | --- | --- |
|  | **Totalbudget** | **Forbrug d.d.** | **Procentvist**  **forbrug** |
| Budgetforbrug (mio. DKK) | 15 | 14,3 | 95 % |
| Tidsforbrug (måneder) | 36 | 35 | 97 % |

Budgetforbruget i ovenstående tabel er for 5. halvår baseret på en foreløbig opgørelse og for 6. halvår baseret på et estimat. Projektet har et mindre budgetmæssigt underforbrug, hvilket bl.a. skyldes lavere forbrug end bevilget på GAP- og spireprojekter samt udskiftning af nøglemedarbejdere.

## Målopnåelse i forhold til output

*Afsnittet beskriver kort status i forhold til de outputmål, som er opsat for projektet.*

**På evalueringstidspunktet er 92 % af de opstillede outputmål nået, beregnet som et simpelt gennemsnit.** Status for de enkelte målsætninger er gengivet i tabellen nedenfor.

Figur Status ift. de opstillede outputmål på evalueringstidspunktet

|  |  |  |  |
| --- | --- | --- | --- |
|  | **Målsætning** | **Status på  evalueringstidspunktet** | **Procentvis målopnåelse** |
| **Indsatsområde 1: Studentersamarbejder** | | | |
| B1: Antal samarbejder, der har givet anbefalinger til innovation af processer, produkter eller nye markeder | 38 | 25 | 66 % |
| B2: Antal virksomheder, der via de 10 afholdte events/innovation camps, der angiver, at de har "fået ny viden og inspiration" pba. samarbejdet | 20 | 21 | +100 % |
| B3: Antal virksomheder, der har igangsat implementering ift. de afgivne anbefalinger fra studentersamarbejderne (B1) | 11 | 13 | +100 % |
| B4: Antal virksomheder, der har implementeret anbefaling pba. B3 | 4 | 7 | +100 % |
| B5: Antal virksomheder, der har fået kontakter, som de vil bruge til at etablere videnssamarbejder fremover | 28 | 39 | +100 % |
| **Indsatsområde 2: Videnssamarbejder** | | | |
| B6: Antal projekter søgt om yderligere ekstern projektfinansiering | 10 | 13 | +100 % |
| B7: Deltagende virksomheder, der udvikler nye prototyper, produkter/services og/eller processer | 7 | 15 | +100 % |
| B8: Antal virksomheder, der vurderer at indsatsen giver markant øget værdi | 33 | 9 | +100 % |
| **Indsatsområde 3: Iværksættervirksomheder** | | | |
| B9: Antal spinouts baseret på GAP-midler etableret | 3 | 3 | 100 % |
| B10: Antal studenteriværksættere "i gang" | 6 | 3 | 50 % |

Projektet har overordnet set en tilfredsstillende målopnåelse ift. de opstillede outputindikatorer, der blandt andet omfatter, at 13 virksomheder har igangsat implementering af anbefalingerne fra studentersamarbejde og at 15 deltagende virksomheder har udviklet nye prototyper, produkter og/eller processer som følge af et videnssamarbejde.

Projektet indfrier ikke det forventede måltal på to af de opstillede outputindikatorer. Det drejer sig om:

* **B1: Antal samarbejder, der har givet anbefalinger til innovation af processer, produkter og/eller nye markeder:** Den lavere målopnåelse skyldes, at enkelte af samarbejderne enten ikke har resulteret i anbefalinger eller har resulteret i anbefalinger, der ikke omhandlede innovation af processer, produkter og/eller nye markeder, samt at 10 samarbejder har været praktiksamarbejder, hvor formålet har været at løse en konkret opgave snarere end at give anbefalinger.
* **B10: Antal studenteriværksættere "i gang":** Den lavere målopnåelse indebærer, at færre studenteriværksættere end forventet har udviklet og markedsafprøvet en forretningsplan for virksomheden. Selvom de studerende har været motiverede for at være i "praktik i egen virksomhed", så har forløbets tidsbegrænsning på 10 uger realistisk set været en begrænsende faktor for, hvor langt man har kunnet rykke de studerende og deres forretningsidé.

# Effektvurdering

*I dette afsnit præsenterer vi evaluators samlede vurdering af mulighederne for, at indsatsen vil skabe de ønskede effekter eller nå specifikke effektmål. Det primære grundlag for evaluators vurdering er spørgeskemadata, der er indsamlet løbende af projektet, men i den samlede vurdering indgår også evaluators vurdering af bevillingsmodtagers arbejde med – i forbindelse med implementering af indsatsen – at sikre den størst mulige realisering af indsatsens effektpotentiale.*

## Indsatsens effektmål

Tabellen nedenfor viser fremdriften mod effektmålene for indsatsen.

Figur Status ift. de opstillede effektmål på evalueringstidspunktet

|  |  |  |  |  |
| --- | --- | --- | --- | --- |
|  | **Målsætning…** | | **Status** | **Procentvis mål-**  **opnåelse** |
| **i projekt-**  **perioden** | **efter**  **projekt-**  **perioden** |
| **Indsatsområde 1: Studentersamarbejder** | | | | |
| C1: Antal virksomheder, der opnået 5 % vækst på minimum én af følgende parametre: omsætning, antal videnmedarbejdere, (inden 2024) | 0 | 4 | 15 | +100 % |
| **Indsatsområde 2: Vidensamarbejder** | | | | |
| C2: Deltagende virksomheder, der udvikler nye prototyper, produkter/services og/eller processer (inden 2024) | 0 | 13 | 17 | +100 % |
| C3: Vækst i omsætning hos deltagende virksomheder (inden 2024) | 0 | 5 % | 9 | - |
| **Indsatsområde 3: Iværksættervirksomheder** | | | | |
| C4: Antal medarbejdere i de etablerede spin-outs (jf. B9) | 3 | 3 | 10 | +100 % |
| C5: Antal studenteriværksættere er levedygtige og har vækst | 0 | 2 | 2 | 100 % |

Note: - angiver, at projektholdet endnu ikke er begyndt at samle data ind på denne indikator.

Projektet har sandsynliggjort (bl.a. via spørgeskema blandt de deltagende virksomheder), at fire ud af de fem opstillede effektmål vil blive indfriet efter projektperioden. Denne formodning bestyrkes samtidig af, at projektet overpræsterer på tre ud af de fem opstillede effektmål.

For det sidste af de fem opstillede effektmål (C3: Vækst i omsætning hos deltagende virksomheder) afviger den anvendte opgørelsesmetode fra den oprindelige opgørelsesmetode. Den oprindelige opgørelsesmetode var defineret som 5 % gennemsnitligt vækst i de deltagende virksomheder i videnssamarbejder, hvorimod den anvendte opgørelsesmetode tæller antal virksomheder, der forventer 5 % vækst i omsætningen eller derover som følge af videnssamarbejdet. Således kan der ikke beregnes en procentvis målopnåelse for dette effektmål.

I forbindelse med den løbende dataindsamling har projektet stillet de deltagende virksomheder spørgsmålet "Forventer virksomheden, som følge af videnssamarbejdet, en effekt i form af øget årlig omsætning?". Spørgsmålet er stillet til 18 virksomheder, hvoraf seks virksomheder svarer 'Ja, mere end 10 %' og tre virksomheder svarer 'Ja, mellem 5 og 10 %'. Det svarer til de 9 virksomheder, der fremgår af figur 14. Omvendt svarer én virksomhed, at de forventer mindre end 5 % vækst i omsætningen som følge af deltagelsen og to virksomheder svarer, at de ikke forventer en effekt på omsætningen. Derudover svarer seks virksomheder 'ikke relevant' til spørgsmålet, bl.a. fordi formålet med flere af videnssamarbejderne var at etablere spinout-virksomheder, hvilket således ikke påvirker omsætningen i den deltagende virksomhed. På baggrund af ovenstående finder vi det således alligevel sandsynliggjort, at effektmålet vil blive indfriet efter projektperioden.

# Anbefalinger og læring

*Her præsenterer vi de vigtigste anbefalinger[[1]](#footnote-2) og læringspunkter, som evaluator vil pege på med baggrund i evalueringen. Punkterne er ikke i prioriteret rækkefølge.*

Læringspunkt 1

**Et tæt samarbejde mellem forskellige typer af vidensinstitutioner bidrager til et koordineret erhvervsfremmesystem.** Projektet har præsteret et tæt samarbejde på tværs af forskellige typer af vidensinstitutioner (erhvervsakademi, professionshøjskole og universiteter) og derudover samarbejde med kommuner og øvrige erhvervsfremmeaktører. Erfaringerne fra projektet viser, at et stærkt operationelt fokus på kendskab og koordinering mellem aktører (f.eks. fælles arbejdsdage, gennemførelse af fælles aktiviteter og sambesøg hos virksomhederne) skaber et mere sammenhængende og koordineret erhvervsfremmesystem, hvor virksomhederne bliver henvist til den eller de ydelser, der er mest relevant ift. virksomhedens behov. Det er også en væsentlig erfaring fra projektet, at denne sammenhæng ikke nødvendigvis opstår af sig selv, men ofte forudsætter finansiering af koordinerende aktiviteter.

Læringspunkt 2

**Behovsdrevet brobygning mellem virksomheder og vidensinstitutioner understøtter kortsigtet og langsigtet effekt.** Projektet har haft en behovsdrevet tilgang til rekruttering af virksomheder til projektet, som har taget højde for den enkelte virksomheds niveau ift. innovationstrappen. Samtidig har projektet fungeret som "*både døråbner og øjenåbner*" til vidensinstitutionerne ved at synliggøre 3-5 relevante muligheder for videnssamarbejde hos de fire vidensinstitutioner – afhængig af virksomhedens forudsætninger og kompetencer inden for innovation. Denne brede, behovsdrevne tilgang har medvirket til, at særligt virksomheder med svagere forudsætninger og kompetencer inden for innovation, har fået mod på et videnssamarbejde. Således bidrager behovsdrevet brobygning efter vores opfattelse til, at virksomheder med stærkere forudsætninger og kompetencer inden for innovation opnår en effekt på kort sigt, samtidig med at virksomheder med svagere forudsætninger og kompetencer inden for innovation lægger fundamentet for effekt på længere sigt.

Læringspunkt 3

**Operationel modeludvikling og -afprøvning skaber blivende værdi for vidensinstitutionerne.** Projektet har vist, hvordan en operationel tilgang til modeludvikling og -afprøvning har skabt blivende værdi for vidensinstitutionerne. Helt konkret har projektet igennem projektperioden afprøvet flere forskellige modeller for samarbejde mellem virksomheder og vidensinstitutioner ud fra det perspektiv, at modellen skulle være så attraktiv for både virksomheder og vidensinstitutioner, at den kunne fortsætte efter projektperiodens udløb. Det har projektet gjort gennem en række iterationer omkring de nye modeller for videnssamarbejde bestående af 1) gennemførsel af nye typer videnssamarbejder, 2) evaluering af samarbejdet på baggrund af feedback fra både deltagende virksomheder og studerende/vidensinstitutioner og 3) tilpasning af modellen for videnssamarbejdet. Denne proces er blevet gentaget indtil modellen har vist sig solid nok til at kunne fortsætte efter projektperiodens udløb – alternativt er modellen blevet forkastet. Det er vores vurdering, at denne systematiske, vedholdende metode til modeludvikling og -afprøvning med fordel vil kunne anvendes ifm. de fleste udviklingsaktiviteter, hvor den bedste metode ikke er kendt på forhånd.

Sådan scorer vi

|  |  |
| --- | --- |
| **OVERORDNET** | *Alle scorer er udtryk for evaluators helhedsvurdering. Vurderingen er baseret på alle indsamlede data, herunder interviews med projekthold, sagsbehandler, partnere og deltagere samt evt. spørgeskemadata og statusrapporter m.v. I tilfælde med større usikkerhed i datagrundlaget foretager vi typisk et konservativt skøn.* |
| **1. Implementering**  (afsnit 4) | Projektets implementering vurderes på seks vurderingsparametre med en score fra 1-5, hvilket er præsenteret grafisk i et 'spiderweb' i rapportens afsnit 4.1. Den samlede implementeringsscore er baseret på gennemsnittet af de individuelle scorer for de seks parametre.   |  |  |  |  |  | | --- | --- | --- | --- | --- | | **Tildeling af scorer for hvert af de seks vurderingsparametre** | |  | **Samlet**  **implementeringsscore** | | | Score | Betydning |  | Gennemsnit | Trafiklys | | 5 | Implementeringen er nyskabende og en inspiration for andre. |  | 3,5 - 5,0 | **● [GRØN]** | | 4 | Implementeringen er meget tilfredsstillende. Få forbedringspotentialer. |  | | 3 | Implementeringen er tilfredsstillende. Visse forbedringspotentialer. |  | 2,6 - 3,4 | **● [GUL]** | | 2 | Implementeringen er utilfredsstillende. Store forbedringspotentialer. |  | 1,0 - 2,5 | **● [RØD]** | | 1 | Implementeringen er meget kritisabel. |  | |
|  |  |
|  |  |
| **2. Målopnåelse**  (afsnit 5) | Vurderingen af projektets målopnåelse er primært baseret på fremdrift ift. outputmål og sekundært fremdrift ift. aktivitetsmål. Scoren tildeles på baggrund af en helhedsvurdering af projektets målopnåelse, men med udgangspunkt i projektets kvantitative målopnåelse på evalueringstidspunktet. Nedenstående tabel over sammenhæng mellem målopnåelse og trafiklysscore er vejledende.   |  |  |  |  | | --- | --- | --- | --- | | **Trafiklys** | **Betydning** | **Slutevaluering** | **Midtvejsevaluering** | | **● [GRØN]** | Målopnåelsen er som ønsket eller bedre. | 95 % + | 45 % + | | **● [GRØN]** | Målopnåelsen er lidt under det ønskede niveau. | 81 – 90 % | 35 - 44 % | | **● [GUL]** | Målopnåelsen er noget under det ønskede niveau. | 65 – 80 % | 25 - 34 % | | **● [RØD]** | Målopnåelsen er meget under det ønskede niveau. | 20 – 64 % | 15 - 24 % | | **● [RØD]** | Målopnåelsen er ikkeeksisterende eller tæt på. | 0 – 19 % | 0 – 14 % | |
|  |  |
| **3. Effektvurdering**  (afsnit 6) | På baggrund af dataindsamlingen (interviews og spørgeskema) fastlægger evaluator en samlet vurdering af muligheden for at realisere det forventede effektpotentiale.   |  |  | | --- | --- | | **Trafiklys** | **Betydning** | | **● [GRØN]** | Det er tilstrækkeligt sandsynliggjort, at projektet vil kunne realisere de forventede effekter. | | **● [GUL]** | Det er ikke i tilstrækkelig grad sandsynliggjort, at projektet når sine effektmål. Evaluator vurderer dog, at projektet vil realisere mindst halvdelen af de forventede effekter. | | **● [RØD]** | Projektet vurderes ikke at realisere en tilfredsstillende andel af de forventede effekter. | |

1. Anbefalinger formidles kun i forbindelse med midtvejsevalueringer. [↑](#footnote-ref-2)